কুমিল্লা বিভাগ

কুমিল্লা বিভাগ হলো বাংলাদেশের মধ্য-পূর্বাঞ্চলের একটি প্রস্তাবিত প্রশাসনিক বিভাগ। চট্টগ্রাম বিভাগ থেকে বিচ্ছিন্ন করে কুমিল্লা, ব্রাহ্মণবাড়িয়া, চাঁদপুর, নোয়াখালী, ফেনী ও লক্ষ্মীপুর জেলার সমন্বয়ে বিভাগটি গঠিত হবে বলে প্রস্তাব করা হয়। এটি দেশের দক্ষিণ-পূর্বাঞ্চলীয় অঞ্চলে অবস্থিত মোট  জায়গা জুড়ে বিস্তৃত এবং ২০২২ সালের আদমশুমারি অনুযায়ী এখানে জনসংখ্যা ছিল ১,৯৩,৬৬,৮০৯ জন। আয়তনের দিক থেকে এটি বাংলাদেশের ষষ্ঠ বৃহত্তম এবং জনসংখ্যার দিক থেকে চতুর্থ বৃহত্তম বিভাগ হবে।

 আয়তন 
প্রস্তাবিত এ বিভাগের মোট আয়তন ১৩,৩৬৮.২ বর্গ কিলোমিটার বা ৫,১৬১.৫ বর্গ মাইল। আয়তনে এটি বাংলাদেশের ষষ্ঠ বৃহত্তম বিভাগ হবে।

 জনসংখ্যা 
২০১১ সালের আদমশুমারি অনুযায়ী, প্রস্তাবিত বিভাগের জনসংখ্যা প্রায় ১,৯৩,৬৬,৮১২ জন। জনসংখ্যায় এটি বাংলাদেশের তৃতীয় বৃহত্তম বিভাগ হবে।

 নামকরণে মতপার্থক্য 
প্রস্তাবিত কুমিল্লা বিভাগের আওতাভুক্ত ভৌগোলিক ও রাজনৈতিক অঞ্চলকে বর্ণনা করার জন্য ভিন্ন ভিন্ন শব্দ ব্যবহার করা হয়:
 ময়নামতি বিভাগ: ২০১৭ সালের ফেব্রুয়ারিতে কুমিল্লা অঞ্চলের প্রাচীন ধ্বংসাবশেষ ময়নামতির নামানুসারে বিভাগের নাম “ময়নামতি” করার ঘোষণা দেওয়া হয়। তবে এই নামকরণের বিরুদ্ধে কুমিল্লা শহরে বিক্ষোভ সংঘটিত হয়।
 মেঘনা বিভাগ: বাংলাদেশের পঞ্চম রাষ্ট্রপতি খন্দকার মোশতাক আহমেদের সংশ্লিষ্টতা থাকার কারণে ২০২১ সালে তৎকালীন প্রধানমন্ত্রী শেখ হাসিনা কুমিল্লা নামের প্রতি আপত্তি জানিয়ে "কু" দিয়ে শুরু হওয়া নামের বদলে এই প্রস্তাবিত বিভাগের পশ্চিম প্রান্ত দিয়ে বয়ে যাওয়া মেঘনা নদীর নামানুসারে মেঘনা বিভাগ করার ঘোষণা দেন।
 সমতট: এটি প্রাচীন বাংলার একটি ভূ-রাজনৈতিক ভাগ ছিল। বর্তমানের অবিভক্ত কুমিল্লা জেলা ও অবিভক্ত নোয়াখালী জেলা অঞ্চল সমতটের অন্তর্গত ছিল। ভৌগোলিকভাবে প্রস্তাবিত বিভাগটি অবিভক্ত বঙ্গ প্রদেশের প্রাক্তন দুটো বৃহত্তর জেলা নিয়ে গঠিত—কুমিল্লা ও নোয়াখালী।
 বৃহত্তর কুমিল্লা: কুমিল্লার আদিনাম কমলাঙ্ক, যার অর্থ কমল বা পদ্মফুলের দিঘী। আধুনিক "কুমিল্লা" নামটি কমলাঙ্কের অপভ্রংশ হিসেবে বিবেচনা করা হয়। ১৭৯০ সালে ব্রিটিশ ভারত সরকার দ্বারা প্রতিষ্ঠিত বঙ্গের একটি জেলা যা প্রথমে 'ত্রিপুরা জেলা' নামে প্রতিষ্ঠিত হয়।Bengal District Gazetteer, Tipperah District – 1933 এবং পরবর্তীতে ১৯৬০ সালে কুমিল্লা নামে নামকরণ করা হয়। এতে বর্তমানের ব্রাহ্মণবাড়িয়া ও চাঁদপুর জেলা অন্তর্গত ছিল যা ১৯৮৪ সালে পৃথক জেলা হিসেবে প্রতিষ্ঠা লাভ করে।
 বৃহত্তর নোয়াখালী: নোয়াখালীর প্রাচীন নাম ভুলুয়া। অবিভক্ত বঙ্গ প্রদেশের নোয়াখালী জেলাটি ১৮২১ সালে ব্রিটিশ ভারত সরকার কর্তৃক ভুলুয়া জেলা নামে প্রতিষ্ঠিত হয়েছিল। পরে ১৮৬৮ সালে আনুষ্ঠানিকভাবে নোয়াখালী নামকরণ করা হয়। এতে বর্তমানের লক্ষ্মীপুর ও ফেনী জেলা  অন্তর্ভুক্ত ছিল যা ১৯৮৪ সালে পৃথক জেলা হিসেবে প্রতিষ্ঠা লাভ করে।
 রোসানবাদ: মুঘল আমলে  সুবাহ বাংলার এই এলাকা রোসানবাদ এলাকা নামে সুপরিচিত ছিল।
 ত্রিপুরা: প্রস্তাবিত কুমিল্লা বিভাগটি ১৭৬৫ সালে ইস্ট ইন্ডিয়া কোম্পানির অধীনে একটি জেলা হিসেবে প্রতিষ্ঠিত হয়েছিল।

 ইতিহাস  
থাম্ব|জনপ্রশাসন সংস্কার কমিশন কর্তৃক প্রস্তাবিত বাংলাদেশের বিভাগসমূহ।
কুমিল্লা নামে প্রস্তাবিত বিভাগটি অর্থাৎ বৃহত্তর কুমিল্লা ও নোয়াখালী অঞ্চল সমতট নামক প্রাচীন রাজ্যের অধীনে ছিল। এখানে কুমিল্লা পৌরসভা গঠিত হয় ১৮৯০ সালে ও সিটি কর্পোরেশন হয় ২০১১ সালে।

১৯৮৯ সালের দিকেই বৃহত্তর কুমিল্লার কুমিল্লা, চাঁদপুর ও ব্রাহ্মণবাড়িয়া ও বৃহত্তর নোয়াখালীর নোয়াখালী, ফেনী ও লক্ষ্মীপুর—এই ছয়টি জেলা নিয়ে কুমিল্লাকে নতুন একটি বিভাগ প্রতিষ্ঠার দাবি শুরু হয়। চট্টগ্রাম বিভাগ ভেঙে কুমিল্লা ও নোয়াখালী অঞ্চল নিয়ে পৃথক বিভাগ করা যায় কি না, এ নিয়ে পরীক্ষা-নিরীক্ষা করতে ২০১৫ সালের ২৬ জানুয়ারি তৎকালীন প্রধানমন্ত্রী শেখ হাসিনা মন্ত্রিসভার নিয়মিত বৈঠকে নির্দেশনা দেন। ২০১৭ সালে তৎকালীন পরিকল্পনামন্ত্রী আ হ ম মুস্তাফা কামাল জানান যে, প্রস্তাবিত কুমিল্লা বিভাগের নাম হবে ময়নামতি বিভাগ। ২০২১ সালের ২১ অক্টোবর মেঘনা নদীর নামে বিভাগ হবে বলে ঘোষণা দেন তৎকালীন প্রধানমন্ত্রী শেখ হাসিনা। তবে দেশের বৈদেশিক মুদ্রার রিজার্ভে সংকটের পরিপ্রেক্ষিতে তৎকালীন সরকারের ব্যয় সংকোচন নীতির কারণে ২০২২ সালের ২৭ নভেম্বর নিকারের সভায় পদ্মা বিভাগ ও মেঘনা বিভাগ গঠনের সিদ্ধান্ত সাময়িকভাবে স্থগিত করা হয়। ২৪-এর গণঅভ্যুত্থানে শেখ হাসিনা সরকারের পতনের পর গঠিত অন্তর্বর্তীকালীন সরকারের স্থানীয় সরকার বিষয়ক উপদেষ্ঠা আসিফ মাহমুদ সে বছরে নভেম্বরে শেখ হাসিনার সিদ্ধান্তকে বাতিল করে দ্রুত কুমিল্লা নামেই নতুন বিভাগ বাস্তবায়ন করার ঘোষণা দেন। ২০২৫ সালের ফেব্রুয়ারি মাসে কুমিল্লা ও ফরিদপুর নামে বিভাগ করার সুপারিশ করে জনপ্রশাসন সংস্কার কমিশন।

তবে বৃহত্তর নোয়াখালী অঞ্চলের অধিবাসীরা প্রস্তাবিত কুমিল্লা নামের বিভাগটির সাথে সংযুক্ত হতে সম্মত নয়; বরং তারা নোয়াখালী নামে একটি পৃথক নোয়াখালী বিভাগ গঠনের দাবিতে আন্দোলন করে আসছে।

 প্রশাসনিক জেলা 
এই বিভাগটি ছয়টি জেলা ও ৫৯টি উপজেলা নিয়ে গঠিত হবে।
 নাম  সদর আয়তন(কিঃমি২)  জনসংখ্যা ১৯৯১ আদমশুমারি জনসংখ্যা ২০০১ আদমশুমারি আদমশুমারি ২০১১ আদমশুমারি (প্রাথমিক তথ্য) ব্রাহ্মণবাড়িয়া জেলা  ব্রাহ্মণবাড়িয়া         কুমিল্লা জেলা  কুমিল্লা         চাঁদপুর জেলা  চাঁদপুর         লক্ষ্মীপুর জেলা  লক্ষ্মীপুর         নোয়াখালী জেলা  মাইজদী         ফেনী জেলা  ফেনী         মোট          

 আরও দেখুন 
 বাংলাদেশের বিভাগসমূহ
 চট্টগ্রাম বিভাগ
 কুমিল্লা জেলা
 নোয়াখালী জেলা

 তথ্যসূত্র 

বিষয়শ্রেণী:বাংলাদেশের বিভাগ
বিষয়শ্রেণী:চট্টগ্রাম বিভাগের ইতিহাস
বিষয়শ্রেণী:কুমিল্লা জেলা
বিষয়শ্রেণী:বাংলাদেশের প্রস্তাবিত বিভাগ
 বহিঃসংযোগ